Minnette de Silva
Minnette de Silva seu litteris Singhalensibus මිනට් ද සිල්වා (Candiae nata die 1 Februarii 1918) fuit architecta Taprobanae.

Politicorum Georgii et Agnetis filia, legati Friderici soror, Minnette de Silva puellula Brightoniae in Anglia educata est. Eruditionem in architectura, parentibus aegre consentientibus, apud scholam artium Jamsetjee Jeejebhoy Bombayae in urbe. Eisdem annis apud architectos Mistry and Bhedwar operam dedit. Mulk Raj Anand et Ravi Shankar cognoscebat necnon iuvenes architectos Perin et Minoo Mistry. Cum hoc et Jehangir Billimoria anno 1946 libellos de arte moderna Marg ipsa condidit.

Interdum e schola Jeejebhoy propter politicas agitationes expulsa, Bengalurum petens, cum Ottone Königsberger ad novam urbem Jamshedpur designandam pro societate Tata Steel laborare coepit. Anno fere 1946 ad scholam Associationis Architecturalis Londiniensem accedit non sine patronatu  gubernatoris generalis Taprobanae.

In insulam nativam anno 1948 redita domum Karunaratne, domum De Saram et deversoria peregrinatorum designavit. Ab 1975 usque in 1980 Hongcongi apud regimen coloniale architecta meruit. Ab anno 1982 in urbe nativa aedem associationis artium, anno circiter 1992 domum artificis Segar aedificari curavit.

Admiratrix et amica Le Corbusier, socia facta est (architectorum Asiaticorum sola) , quorum conventus anno 1947 Brugae Walteri in Anglia habitus est.

Scripta 
 1998 : The Life and Work of an Asian Woman Architect

Notae

Bibliographia 

 Gillian Darley, "Minnette de Silva was a great architect – and her buildings should not be left to crumble" in Apollo (28 Martii 2018)
 Ellen Dissanayake, "Minnette de Silva: Pioneer of Modern Architecture in Sri Lanka" in Orientations (Augusto 1982)
 Sarah Howell, "Palace revolution" in The Guardian (1 Maii 2000)
 Emily Nonko, "“Asian Woman Architect”: Minnette de Silva’s Vision of Tropical Modernism" (29 Novembris 2017) apud Pelican Bomb; "« Une architecte asiatique » : Minnette de Silva et sa conception du modernisme tropical" (versio Francogallica apud Suravi)
 Shiromi Pinto, "Minnette de Silva: the brilliant female architect forgotten by history" in The Guardian (14 Decembris 2018)
 David Robson, "Andrew Boyd and Minnette de Silva: Two Pioneers of Modernism in Ceylon" in Matter (4 Martii 2015)
 Yasmin Shariff, "The AA's unsung women" in Architectural Association Journal (11 Ianuarii 2014)
 Dennis Sharp, "Obituary: Minnette de Silva" in The Independent (14 Decembris 1998)
 Amy Sherlock, "Remembering the ‘Tropical Modernist’ Architect Minnette de Silva" in Frieze (11 Septembris 2018)
 Brinda Somaya, Urvashi Mehta, edd., An emancipated place: the proceedings of the conference and exhibition held in Mumbai, February 2000: women in architecture, 2000 plus: a conference on the work of women architects. Mumbai: Hecar Foundation, 2000 citatio huius operis

Nexus externi 

 "Minnette de Silva" (2000?) apud Hecar Foundation
 "Minnette de Silva" (2018?) apud Suravi: association franco-srilankaise
 Karim Aguenaou, "Minnette de Silva ― biographie" (2018)
 Zaida Muxi, "Minnette de Silva 1918-1998" (21 Maii 2015) apud Un dia, una arquitecta

Alumni Scholae Associationis Architecturalis
Architecti Srilancae
Alumni Scholae Artium Jamsetjee Jeejebhoy
Ex universitatibus expulsi
Nati 1918
Mortui 1998